**Acte necesare pentru institutionalizarea în cadrul centrului de îngrijire si asistenţă Răchitoasa**

**- acte valabile pentru persoanele care au implinit varsta legala de pensionare conf. Art. 53, alin1 din Legea 263/2010**

1. Cerere din partea persoanei vârstnice/reprezentantului legal (tutore, curator)/rudelor de gradul I, soţ/soţie; Dacă nu există posibilitatea ca solicitantul să întocmească cererea, aceasta va fi redactată de către reprezentantul primăriei de domiciliu;
2. Copii după: - CI, certificat naştere si căsătorie ale solicitantului,
   * certificat de nastere/deces al soţului/soţiei, hotărâre de divorţ (după caz),
   * certificatele de naştere şi căsătorie ale părinţilor, ale copiilor;
3. Acte doveditoare privind veniturile, respectiv adeverinţă de salariu, talon de pensie, adeverinţă de venit eliberata de organele financiare teritoriale, alte acte, după caz ale copiilor/ părinţilor solicitantului;
4. Certificat de atestare fiscală (Taxe şi impozite / primăria de domiciliu)
5. Ancheta socială eliberată de primăria de domiciliu;
6. Dovadă eliberată de primăria de domiciliu, prin care se atestă ca persoanei nu i s-au putut asigura alte servicii in comunitate, daca are sau nu susţinători legali şi motivul pentru care aceştia nu o pot îngriji (in baza unei declaraţii a beneficiarului).
7. Cazier judiciar.
8. Raport de evaluare socială eliberat de primăria de domiciliu (Anexa 3 a Hotărârii 886/5 oct. 2000 pentru aprobarea Grilei naţionale de evaluare a nevoilor persoanelor vârstnice, **în afară de pct. VI**)
9. Acte medicale: examen psihiatric, VDRL, examen dermatologic, coproparazitologic, test HIV, radiografie plămâni, adeverinţă medicala care sa precizeze dacă suferă de boli infecto – contagioase;
10. Raport de evaluare a stării de sănătate şi evaluarea statusului senzorial şi psiho-afectiv de la medicul de familie / geriatru, semnat si ştampilat pe fiecare pagină (Anexa 3 a Hotărârii 886 din 5 octombrie 2000 pentru aprobarea Grilei naţionale de evaluare a nevoilor persoanelor vârstnice , **pct. VI**)
11. Copie după fişa medicală de la medicul de familie;
12. Recomandare de la medicul de familie / medic specialist, pentru centrul de îngrijire şi asistenţă pentru persoane vârstnice;
13. Raport de expertiză psihologică în vederea stabilirii capacității de reprezentare a obligațiilor ce decurg din semnarea unui contract de prestări servicii și de administrare a bunurilor proprii.
14. Dovadă că nu se încadrează într-un grad de handicap, eliberată de către Comisia de evaluare a persoanelor cu handicap pentru adulţi (Bacău, str. Ghioceilor, nr. 4);
15. Declaraţie notarială din partea solicitantului / aparţinătorului că nu există încheiat contract de vânzare - cumpărare cu clauza de întreţinere;
16. Cupon de pensie recent;
17. Decizie de tutelă / curatelă (dacă este cazul);
18. Decizia de punere sub interdicţie judecătorească (dacă este cazul);
19. Dosar cu şină.

Hotărârea 886 din 5 octombrie 2000 pentru aprobarea Grilei naţionale de evaluare a nevoilor persoanelor vârstnice este postată pe pagina de WEB a Departamentului de Asistenţă socială şi politici familiale sas.mmssf.ro/compendiumLegislativ\_categorii.php?id=87

După aprobarea cererii de instituţionalizare se mai solicită următoarele:

* Acord de plată a serviciilor
* Declaraţie notarială a aparţinătorilor privind participarea activă în procesul de acordare a serviciilor sociale.